П Р О Т О К О Л

№43

от извънредно заседание на Общински съвет Иваново, област Русе
проведено на 17.07.2026 г. в заседателната зала на община Иваново, област Русе

На 17.07.2026 г. от 09,00 часа Общинския съвет при Община Иваново, област Русе проведе извънредно заседание.
На заседанието присъстваха 11 общински съветника при общ брой 13.
Отсъства: г-жа Айгюле Мехмедова
	                  Г-н Ивайло Христов

В работата на Общинския съвет взеха участие:
Г-н Георги Миланов – Кмет на Община Иваново
Г-н Михаил Маринов – Кмет на с.Кошов

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

										КВОРУМ: 11

Г-н Мариян Драшков – Уважаеми общински съветници, уважаеми             г-н Миланов, уважаеми г-н Маринов, като извънредна сесия дневния ред е само с една точка, която е посочена в поканата. Който е съгласен с така предложения дневен ред, моля да гласува!

ГЛАСУВА СЕ:								
							“за” – 11 гласа; “против” – няма; “въздържали се” – няма
	Заседанието премина при следния

Д Н Е В Е Н  Р Е Д

1.  Вземане на решение за обявяване на недвижим имот – частна общинска собственост, находящ се в с. Кошов по реда на чл. 6, ал. 2 от Закона за общинската собственост, за публична общинска собственост и Трансформиране на част от целевата субсидия за капиталови разходи в целеви трансфер за извършване на неотложен текущ ремонт на Народно читалище “Просвета” в УПИ I в кв. 27а, по плана на с. Кошов, община Иваново, област Русе.
				Вносител: Георги Миланов – Кмет на Община Иваново
			Докладна записка вх. № 265/ 14.07.2026 г.

ПО ПЪРВА ТОЧКА:

Г-н Мариян Драшков – Докладна записка №265 относно Вземане на решение за обявяване на недвижим имот – частна общинска собственост, находящ се в с. Кошов по реда на чл. 6, ал. 2 от Закона за общинската собственост, за публична общинска собственост и Трансформиране на част от целевата субсидия за капиталови разходи в целеви трансфер за извършване на неотложен текущ ремонт на Народно читалище “Просвета” в УПИ I в кв. 27а, по плана на с. Кошов, община Иваново, област Русе. Давам думата на                    г-н Пеков за становище на първа комисия?
Г-н Никола Пеков – Разгледахме докладната вчера на комисии, обсъдихме, трябва да се приеме. Първа комисия предлага да приемем решението така, както е предложено. 
Г-н Мариян Драшков – Благодаря. Давам думата за становище на втора комисия?
Г-н Николай Градев – Подкрепяме докладната.
Г-н Мариян Драшков – Благодаря. Давам думата за становище на трета комисия?
Г-н Димчо Киряков – Също подкрепяме докладната.
Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:
	№
	Име, презиме, фамилия
	Гласувал

	1.
	Айгюле ****** Мехмедова
	-

	2.
	Айсел ******* Палова
	за

	3.
	Борис ******** Йорданов
	за

	4.
	Георги ******** Бодуров
	за

	5.
	Димчо ******* Киряков
	за

	6.
	Ивайло ******* Христов
	-

	7.
	Ивалинка ******** Цанкова
	за

	8.
	Калоян ******* Кънев
	за

	9.
	Мариян ******** Драшков
	за

	10.
	Никола ***** Пеков
	за

	11.
	Николай ********** Градев
	за

	12.
	Росица ********* Кирова
	за

	13.
	Теодор ****** Тодоров
	за


“за” – 11 гласа; “против” – няма; “въздържали се” – няма
Общинския съвет прие

Р Е Ш Е Н И Е

№463

На основание чл. 21, ал. 2 във връзка с ал. 1, т. 6, т. 8 и чл. 27, ал. 4 и       ал. 5 от Закона за местното самоуправление и местната администрация, чл. 6, ал.2 и ал. 3 от Закона за общинската собственост и чл. 2, ал. 4 от Наредба № 10 за реда на придобиване, управление и разпореждане с имоти и вещи – общинска собственост, чл. 124, ал. 3 от Закона за публичните финанси, чл. 4а, ал. 3 и ал. 4, във връзка с ал. 1 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и ПМС № 66 от 03.06.2026 г. за условията и реда за трансформация на целева субсидия за капиталови разходи и чл. 60, ал. 1 от Административнопроцесуалния кодекс, Общински съвет Иваново РЕШИ:

I. Обявява имот – частна общинска собственост, предмет на Акт за частна общинска собственост № 1046/11.05.2015 г., вписан в СВ-Русе под вх. рег. № 5941/18.05.2015 г., акт № 7, том 16, дело № 3009, ДВР 3854, представляващ УПИ I с площ от 1580 кв.м., кв. 27а по регулационния план на с. Кошов общ. Иваново, обл. Русе, с административен адрес: с. Кошов, ул. „Хан Аспарух“ № 15, ведно с построените в същия двуетажна масивна сграда „Читалище“ със застроена площ от 384 кв.м., едноетажна масивна сграда с площ 22,80 кв.м. и едноетажна масивна сграда със застроена площ от 35,00 кв.м., при граници и съседи: на север – улица, на изток – улица, на юг – УПИ IV и УПИ III-346, на запад - улица, за имот – публична общинска собственост.
II. Дава съгласие за трансформиране на целева субсидия за капиталови разходи в целеви трансфер за финансиране разходите на общината за извършване на неотложен текущ ремонт на Народно читалище “Просвета” в УПИ I в кв. 27а, по плана на с. Кошов, община Иваново, област Русе.
III. Възлага на кмета на общината да представи необходимите документи за извършване на процедурата в Министерство на финансите, съгласно дадените указания.
IV.  Дава съгласие за извършване на текущ ремонт на прилежаща част към сграда с идентификатор 56397.502.499, с предназначение „Сграда за култура и изкуства“ по кадастралната карта и кадастралните регистри  на с. Пиргово, община Иваново, област Русе“ в размер на 238 694 евро да бъдат осигурени от нецелеви преходен остатък по бюджета на Община Иваново.
V. Допуска предварително изпълнение на решението на основание     чл. 60, ал. 1 от Административнопроцесуалния кодекс.

Поради изчерпване на дневния ред заседанието бе закрито.
Настоящият протокол е съставен в четири еднообразни екземпляра и съдържа 4(четири) листа и 6 (шест) листа материали, внесени за разглеждане и разгледани в заседанието.


МАРИЯН ДРАШКОВ   /П/
Председател Общински съвет Иваново

